CELEX: 32010R0585
Language: sl
Date: 2010-07-02 00:00:00
Title: Uredba Komisije (EU) št. 585/2010 z dne 2. julija 2010 o spremembi Uredbe (ES) št. 2535/2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot

3.7.2010   
            
            
               SL
            
            
               Uradni list Evropske unije
            
            
               L 169/1
            
         UREDBA KOMISIJE (EU) št. 585/2010
   z dne 2. julija 2010
   o spremembi Uredbe (ES) št. 2535/2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti členov 144(1) in 148 v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 19a Uredbe Komisije (ES) št. 2535/2001 (2) se nanaša na tarifne kvote, ki se upravljajo v skladu s členi 308a, 308b in 308c(1) Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (3). Navedene kvote vključujejo tudi kvote iz Uredbe Sveta (ES) št. 747/2001 z dne 9. aprila 2001 o zagotovitvi upravljanja tarifnih kvot Skupnosti in referenčnih količin za izdelke, ki so na podlagi sporazumov z nekaterimi sredozemskimi državami upravičeni do preferencialov (4).
            
         
               (2)
            
            
               Leta 2008 je bil sklenjen Sporazum v obliki izmenjave pisem med Evropsko skupnostjo in Državo Izrael o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi protokolov 1 in 2 ter njunih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Državo Izrael na drugi strani. Ta sporazum, v nadaljnjem besedilu: Sporazum, je bil odobren s Sklepom Sveta 2009/855/ES (5).
            
         
               (3)
            
            
               Sporazum določa nove tarifne kvote za kmetijske in predelane kmetijske proizvode s poreklom iz Izraela.
            
         
               (4)
            
            
               Zato je Uredba (ES) št. 747/2001, kakor je bila spremenjena z Uredbo Komisije (ES) št. 1154/2009 (6), zagotovila povečanje kvote za mlečne proizvode, ki spadajo pod oznako KN 0404 10, od 1. januarja 2010.
            
         
               (5)
            
            
               Uredbo (ES) št. 2535/2001 je treba zato ustrezno spremeniti.
            
         
               (6)
            
            
               Predlagana sprememba se mora uporabljati od 1. januarja 2010, na dan, ko je začel veljati Sporazum in se je začela uporabljati ustrezna sprememba Uredbe (ES) št. 747/2001.
            
         
               (7)
            
            
               Ukrepi, določeni v tej uredbi, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V Prilogi VIIa k Uredbi (ES) št. 2535/2001 se točka 2 nadomesti z naslednjo:
   
      „2.   Tarifna kvota na podlagi Priloge VII k Uredbi (ES) št. 747/2001 v zvezi z nekaterimi kmetijskimi proizvodi s poreklom iz Izraela:
      
      
                  Kvota št.
               
               
                  Oznaka KN
               
               
                  Poimenovanje (7)
                  
               
               
                  Stopnja dajatve
               
               
                  Letna količina v tonah
                  Osnova = koledarsko leto
               
            
                  09.1302
               
               
                  0404 10
               
               
                  Sirotka in spremenjena sirotka
               
               
                  Izjema
               
               
                  1 300
               
            
   Člen 2
   Ta uredba začne veljati na dan po objavi v Uradnem listu Evropske unije.
   Uporablja se od 1. januarja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. julija 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 341, 22.12.2001, str. 29.
   
      (3)  UL L 253, 11.10.1993, str. 1.
   
      (4)  UL L 109, 19.4.2001, str. 2.
   
      (5)  UL L 313, 28.11.2009, str. 81.
   
      (6)  UL L 313, 28.11.2009, str. 52.
   
      (7)  Brez poseganja v pravila za razlago kombinirane nomenklature velja, da ima besedilo poimenovanja proizvodov zgolj okvirno vrednost, pri čemer je preferencialni režim v tej prilogi določen z vsebino oznak KN. V primeru oznak ex KN je uporaba preferencialnih režimov določena na podlagi oznake KN in ustreznega poimenovanja skupaj.“